**Cuvântul**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cuvântul

Am paşii măsuraţi să nu strivesc cuvântul

Ce-l mai aştept în noapte, deși el a tăcut,

Acum duc grea povară şi-s soră cu pământul,

Mă lupt din răsputeri cu vremea ce-a durut.

Trec clipele-nserării corăbii-naripate,

Cu pânze sfâşiate de vântul fără faţă,

M-agăţ de un catarg să pot privi departe

Şi să găsesc cuvântul ce zace fără viaţă.

Îl întâlnesc în barca ce merge în derivă

Şi-naintează greu prin valuri de descântec,

Ea are o vâslă ruptă şi a rămas captivă

În braţe de sirenă şi amăgiri de cântec.

În ceasul nopţii, însă, un înger se coboară

Pe-o frânghie de stele, trimis de Dumnezeu,

Cuprinde-ncet cuvântul şi către mine zboară

Ca el să învieze doar lângă suflul meu.